Holé brehy

Holé brehy sú prírodná rezervácia v pohorí Považský Inovec v podcelku Nízky Inovec, približne 2,5 km juhozápadne od obce Podhradie. Nachádza sa v katastrálnom území obce Podhradie, okres Topoľčany v Nitrianskom kraji. Vyhlásená bola v roku 1976 na rozlohe 5,4 ha, s ochranným pásmom 24,1 ha. Predmetom ochrany sú floristicky pestré a bohaté zvyšky xerotermných spoločenstiev s mimoriadne hojným výskytom ponikleca obyčajného veľkého (Pulsatilla vulgaris subsp. grandis) vo východnej časti Považského Inovca. Rezervácia sa využíva na vedecko-výskumné ciele. Na území rezervácie platí 3. a 4. stupeň ochrany. Galéria Referencie Iné projekty Commons ponúka multimediálne súbory na tému Holé brehy Externé odkazy Poloha na turistickej mape